cyanic-selkie/wikianc huggingface dataset:
Hiperravan
U jednodimenzionom prostoru (kao što je linija), hiperravan je tačka; Ona dijeli liniju na dva dijela. U dvodimenzionalnom prostoru (kao što je xy ravan), hiperravan je linija; ona dijeli ravan na dvije polu-ravni. U trodimenzionom prostoru, hiperravan je obična ravan; ona dijeli prostor u dva polu-prostora. Ovaj koncept se može primijeniti i na prostore sa četiri i više dimenzija, gdje se objekat koji dijeli prosto naziva hiperravni.
Formalna definicija
U opštem slučaju, hiperravan je afini prostor kodimenzije 1. Drugim riječima, hiperravan je višedimenziona analogija (dvodimenzione) ravni u trodimenzionom prostoru.
Afina hiperravan u n-dimenzionom prostoru se može opisati linearnom jednačinom sljedećeg oblika:
gdje nisu svi ai jednaki nuli. Ako je b=0, dobijamo linearnu hiperravan, koja prolazi kroz koordinatni početak.
Dva polu-prostora koja određuje hiperravan u n-dimenzionom prostoru su:
i
Jurij Tepeš
Jurij Tepeš nekadašnji je slovenski skijaš-skakač. Njegov otac Miran također se bavio ovim sportom, a istim je putem pošla i njegova sestra Anja, koja se takmičila u Svjetskom kupu za žene.
Karijera
Na SP 2011. u Oslu osvojio je bronzanu medalju u ekipnom takmičenju. U sezoni 2010/11. došao je do svog prvog pobjedničkog postolja, također u ekipnom takmičenju. Do prve pojedinačne pobjede, doduše, u Ljetnom Grand Prixu, došao je u kazahstanskom Almatiju.
U sezoni 2011/12. učestvovao je u prvoj pobjedi Slovenaca ikad u ekipnom takmičenju Svjetskog kupa. Na SP u ski-letovima 2012. u norveškom Vikersundu sa svojom reprezentacijom osvojio je još jednu bronzanu medalju. Tada je postavio i novi slovenski rekord doskočivši na 233,5 m, no rekord ipak nije dugo trajao. Zatim je odbranio prošlogodišnju pobjedu u Almatiju u okviru Ljetnog Grand Prixa.
Sezona 2012/13. bila mu je vrlo uspješna. Na Vikersundbakkenu popravio je lični rekord na 237 m. Nakon toga je u češkom Harrachovu došao i do prvog pobjedničkog postolja u Svjetskom kupu, osvojivši treće mjesto. Tada je imao najduži skok takmičenja, ali je pao pri doskoku. Službena dužina skoka iznosila je 220 m (što bi bio novi rekord letaonice), međutim, sistem za mjerenje bio je podešen da mjeri samo do te dužine (neslužbeno, nakon ručnog mjerenja dužina je bila i veća: 225 m). U ovoj sezoni ostvario je tri ekipne pobjede, ali i prvu pojedinačnu u Svjetskom kupu, i to 24. marta 2013, u posljednjem takmičenju sezone, na domaćem terenu u Planici.
Dan prije skočio je 223,5 m s kamerom na kacigi, postavivši tako svjetski rekord u ovoj kategoriji. Taj rekord popravio je 19. marta 2015. u Planici i sad iznosi 237,5 m.
Drugu pobjedu u karijeri ostvario je 22. marta 2015, ponovo u posljednjem takmičenju sezone i ponovo u Planici, popravivši pritom i lični rekord u drugoj seriji (244 m); za ovaj skok dobio je ocjene 5 × 20 i tako postao sedmi skakač u historiji kome je to uspjelo. Dva dana ranije bio je drugi. To mu je na kraju donijelo treće mjesto u ukupnom poretku letača u sezoni 2014/15.
Uslijedilo je nekoliko sezona s prosječnim, odnosno slabim rezultatima, nekad i s potpunim gubitkom forme, pa je u junu 2020. objavio kraj karijere.
Cornaceae
Cornaceae je kosmopolitska porodica cvjetnica reda Cornales. Sadrži otprilike 85 vrsta u dva roda: Alangium i Cornus.
Uglavnom su to drveće i grmlje, koje može biti listopadno ili zimzeleno, iako je nekoliko vrsta višegodišnjih biljaka. Članovi ove porodice obično imaju nasuprotne ili naizmenično jednostavne listove, četvero- ili petokrake cvjetove skupljene u cvati ili pseudoštit, i koštuničave plodove. U sjevernim umjerenim područjima, Cornaceae su dobro poznate kao stabla drijen i pasdrijen. Stematika Cornaceae bila je nevjerojatno neuređena i kontroverzna, pa su joj s vremenom dodavani i uklanjeni mnogi rodovi. (Jedan istraživač ih je nazvao "otpadom". ) thumb|left|''[[Cornus sanguineus sa bubamarom]] Molekularna filogenetika je razjasnila srodnost nekih pridruženih rodova, a najmanje devet onih koji su prethodno bili uključeni u Cornaceae je u potpunosti eliminirano iz reda Cornales. ali je opseg Cornaceae još uvijek je nejasan. Grupa za filogeniju angiospermi, Cornaceae obično definira kao rodove "Cornus" i "Alangium", kao i pet rodova koji su sada odvojeni u porodicu Nyssaceae. Međutim, mnogi od tih rodova su ponekad podijeljeni u vlastite porodice (npr. Alangiaceae), a njihova upotreba i dalje ostaje nedosljedna.
Ahmed III
Ahmed III (osmanlijski turski: احمد ثالث Aḥmed-i sālis; 30. decembar 1673 – 1. juli 1736) bio je sultan Osmanlijskog Carstva i sin sultana Mehmeda IV (1648–1687). Njegova majka je bila grkinja Emetullah Râbi'a Gülnûş sultanija, pravog imena Evmania Voria. Rođen je u Hajioglupazariju, u Dobrudži. Došao je na prijestolje 1703. nakon abdikacije svoga brata Mustafe II (1695–1703). Period njegove vladavine se naziva "Era tulipana".
Biografija
Ahmed III postaje sultan nakon abdikacije svoga brata Mustafe II 1703. godine. U evropskim poslovima ovaj turski vladar se snašao bolje nego iti jedan njegov prethodnik u zadnjih 50 godina. Uspio je zarobiti kralja Švedske Karla XII koji na neko vrijeme postaje „uvaženi gost“ Ahmeda III 1709. godine. Sličnu sudbinu doživljava i Petar Veliki, car Rusije 1711. godine kada se tokom Rusko-turskog rata našao pod opsadom bez nade za spas prisiljen potpisati prigodni mirovni sporazum.
Porazi u tom ratu rezultiraju pobunom koja svrgava Ahmeda III u septembru 1730. godine. Na njegovo mjesto je postavljen Mahmud I, sin prijašnjeg vladara Mustafe II.
Marseille
mini|rihgt|250p| Notre Dame De La Garde Marseille jest 2. po veličini grad u Francuskoj, a njegov karakter je određen povoljnim položajem luke u Lionskom zalivu, na Sredozemlju. Pogodnosti koje ova luka pruža za povezivanje sredozemnih pomorskih putova sa sjevernom Evropom, koristili su i njeni najstariji stanovnici, prije 2600 godina.
Historija
Lučko naselje pod nazivom Massalia osnovali su Feničani u 6. vijeku p. n. e. Ubrzo potom ove prostore osvajaju Grci, pod čijom upravom Massalia dobija status republike, a sljedećih nekoliko vijekova razvijat će se, ne samo kao središnji lučki i trgovački grad, već i kao priznato kulturno središte, upravno izuzetno dobro uređen. Izloženi stalnim napadima velikog ligurskog plemena, Grci su zatražili pomoć od Rimljana, koji dolaze u Provansu 125. godine p. n. e., kada je Massalia konačno odbranjena. Rimljani u potpunosti osvajaju ove prostore 49. godine p. n. e., ali će Massalia (sada Massilia) i sljedeća tri vijeka zadržati status slobodnog trgovačkog grada, koji je imala pod grčkom upravom. Međutim, u tom razdoblju pomorska trgovina je zbog osipanja flote u znatnoj mjeri umanjena, tako da Massilia gubi svoju samostalnost i status slobodnog grada i postaje grad kao i svaki drugi.
U poslijerimskom razdoblju Massalia je meta napada raznih barbarskih plemena, te zbog pljački i zaraza od nekada vrlo razvijenog grada ostaju samo gomile ruševina. Nakon prodora kršćanstva početkom 6. vijeka, Crkva preuzima isključivu upravu nad gradom. Kako bi se odbranio od stalnih napada i pljački, grad je u 7. vijeku sužen na utvrđeni dio biskupije.
Ovo područje doživljava ponovni procvat tek u 10. i 11. vijeku, pod zaštitom provansalskih vikonta, kada postaje polazna luka za križarske ratove. Marseille (nekadašnja Massilia) 1214. ponovno postaje nezavisna republika, ali će takav status zadržati samo 38 godina, do 1252., kada Karl Angus stavlja ovaj grad pod svoju upravu. Usprkos konačnom gubitku samostalnosti, pomorska trgovina preko Sredozemlja doživljava ponovni procvat. Nakon što je Provansa, uključujući i Marseille, ušla u sastav Kraljevine Francuske 1481., grad zadržava posebnu upravu pod nadzorom kraljevih službenika, a 1660., za vrijeme vladavine Luja XIV. počinje se širiti i izvan gradskih zidina.
Privreda
Poslijeratni period je period obnove, a razvojem industrije i modernizacijom lučkog kompleksa, Marseille ponovno postaje središte šireg privrednog i geografskog područja, kao i tranzitna luka za cijelu Evropu, u čemu je glavni takmac Rotterdamu. Koncepcija Marseillea sada je prilično izmijenjena. Grad je izgubio nešto od svoje individualnosti kako bi se bolje integrirao s ostalim dijelovima Francuske i Evrope u cjelini.
Budući da su se ljudi iz raznih sredozemnih zemalja vijekovima doseljavali u Marseille, njegovo stanovništvo je oduvijek bilo heterogeno.
Najstarija industrijska proizvodnja u Marseilleu datira iz 15. vijeka, kada je počela proizvodnja sapuna od maslinovog ulja koje se proizvodi u okolini.
Marseille je danas veliko industrijsko središte sa širokom lepezom privrednih djelatnosti, među kojima su najvažnije prerada nafte, brodogradnja i metaloprerađivačka industrija. Lučki kompleks Marseille-Fos najveći je u Francuskoj i jedan je od najvećih u Evropi.
Kultura
Marseille je kombinacija bogatog i jedinstvenog nasljeđa i jako dinamičnih kulturnih aktivnosti, a uz sve to grad je smješten na izuzetno povoljnom mjestu, u zaljevu s mnogo prelijepih uvala. Sve veći broj svjetskih putnika, koji posjećuju Marseille i njegovu širom svijeta poznatu okolinu, oduševljavaju se brojnim ostrvima, načičkanim oko luke koja dominira svojom veličinom. Najpoznatije ostrvo je Chateau d'If, na kojem je bio zatočen grof Monte Christo.
Ako se baci pogled s brda na kojem se nalazi crkva Notre Dame de la Garde, kao na dlanu se vidi 26 vijekova historije Marseilla: ostaci Stare luke, Glavna katedrala i crkva Svetog Viktora, rasadnik kršćanstva u Provansi. Pored brojnih različitih kršćanskih vjerskih objekata, Marseille je i grad sinagoga i džamija. Impozantno zdanje palače Longchamp simbol je snage Marseillea u 19. vijeku, dok su arhitekturu 20. vijeka označili tzv. "living machine", stambene jedinice koje je projektirao poznati arhitekt Le Corbusier. Ali ovo su samo neke od znamenitosti koje je Marseille sačuvao kroz historiju.
Sa svojih 25 pozorišta, 10 koncertnih dvorana, operom, nacionalnim baletnim ansamblom, filmskim studijom, zatim nekoliko vrlo poznatih rap grupa, Marseille se uvrštava u velika umjetnička središta Evrope. Ovaj grad se može pohvaliti i sa svoja 22 muzeja i centra kulturne baštine. Mnogobrojni umjetnici svjetske klase imaju svoj studio u Marseilleu, a u ovom gradu se održavaju mnogi festivali na nacionalnom i međunarodnom nivou.
Posebnost
Svako ko ima priliku posjetiti Marseille treba obavezno kušati bouillabaisse, poznati sredozemni riblji specijalitet. Ono po čemu se ovo jelo razlikuje od drugih ribljih specijaliteta jest jedinstveni okus koji mu daju šafran, sjeme koromača i sok od narandže. Priprema se za posebne, svečane prilike i predstavlja pravu ritualnu gozbu. Iako se bouillabaisse nalazi na jelovniku svakog lučkog mjesta provansalske obale, marsejska ima posebnu reputaciju i čuvena je širom svijeta.
Biatlon na Zimskim olimpijskim igrama 2014 – 20 km
Takmičenje u pojedinačnoj trci na 20 km u muškoj konkurenciji na Zimskim olimpijskim igrama 2014. u Sočiju održalo se na kompleksu za skijaško trčanje i biatlon Laura u Krasnoj Poljani, Krasnodarskom kraj 60 km udaljenoj od Sočija 13. februara, 2014. sa početkom u 18:00 sati po lokalnom vremenu.
Pravila takmičenja
Disciplina 20 km je disciplina u biatlonu, koja se za muškarce održava na kružnoj stazi od 20 kilometara. Trči se 5 krugova po 4 km. Takmičari počinju trku pojedinačno, a startuju u intervalu od 30 sekundi. U toku trke gađa se četiri puta: poslije prvog i trećeg kruga iz ležećeg, a poslije drugog i četvrtog iz stojećeg položaja,, ukupno 20 meta. Svaki promašaj donosi dodatnu minutu.
Zemlje učesnice
Učestvovalo je 89 takmičara iz 31 zemlje.
NGC 4622A
NGC 4622A (također poznat kao ESO 322-64, MCG -7-26-35 i PGC 42845) je eliptična galaksija koja je udaljena oko 229 miliona sg od Zemlje i nalazi se u sazviježđu Kentaur. Najveći prečnik je 0,60 (40 hiljada sg) a najmanji 0,5 uglovnih minuta (33 hiljade sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Ibrahim I
Ibrahim I (osmanski turski: ابراهيم; ; 5. novembar 1615 – 18. august 1648) bio je sultan Osmanlijskog Carstva od 1640. do 1648. Rođen je u Carigradu kao sin Ahmeda I i njegove žene Kösem sultanije. On je kasnije od strane historičara dvadesetog stoljeća nazvan ludi Ibrahim zbog svog mentalnog stanja.
Rani život
Ibrahim je rođen 5. novembra 1615. godine kao najmlađi sin sultana Ahmeda I i njegove omiljene konkubine sultanije Kosem. U drugoj godini života, njegov otac iznenada umire i na prijestolje dolazi njegov stric Mustafa I. On protjeruje sultaniju Kosem i njenu djecu, uključujući mladog Ibrahima, u stari dvorac. Nakon Mustafinog svrgnuća, na prijestolje dolazi njegov polubrat Osman II, koji se veoma lijepo ponašao prema sultaniji Kosem i njenoj djeci. Nakon dolaska njegovog brata Murata IV za sultana, Ibrahim je zatvoren u kavez što je uticalo na njegovo zdravlje. Nakon smrti brata, Ibrahim je postao sultan Osmanlijskog Carstva.
Rane godine na vlasti
Jedan od najzloglasnijih osmanlijskih sultana, Ibrahim je potrošio svoje rane godine života u zatočeništvu u kavezu, prije nego što je naslijedio svog brata Murata IV 1640. godine. Njegova četvorica braće su bili pogubljeni od strane Murata, a Ibrahim je stalno živio u strahu od pogubljenja. Njegov život spasila je Kösem sultanija, majka Ibrahima i Murata.
Nakon Muratove smrti, Ibrahim je ostao jedini preživjeli princ dinastije. Kada je postao sultan Ibrahim je posumnjao da je Murat još uvijek živ. Veliki vezir Kemankes Kara Mustafa paša ga je lično odveo do mrtvog tijela njegovog brata i Ibrahim je prihvatio tron.
Kara Mustafa paša je ostao veliki vezir prve četiri godine Ibrahimove vladavine, držeći carstvo stabilnim. Sporazumom u Szonu (15. marta 1642), on je obnovio mir sa Austrijom i tokom iste godine preoteo je Azov od Kozaca. Kara Mustafa je stabilizovao valutu reformom kovanica, nastojao je stabilizirati ekonomiju sa novim zemljišnim reformama, smanjio je broj janičara i obuzdao je moć neposlušnih pokrajinskih guvernera. Tokom tih godina, Ibrahim je pokazao zabrinutost pravilnim vladanjem carstvom, kao što je prikazano u njegovom rukom pisanom komunikacijom sa velikim vezirom. Kara Mustafa je zauzvrat napisao memorandum o javnim poslovima. Odgovor Ibrahima na izvještaje Kara Mustafe pokazuje da je imao dobro obrazovanje. Ibrahim je često prerušen vršio inspekciju tržnica u Istanbulu i naređivao je velikom veziru da ispravi probleme koje je uočavao.
Dekadencija i krize
Ibrahim je često imao glavobolje i napade fizičke slabosti, koje su možda uzrokovane traumama iz njegovih ranih godina. Pošto je bio jedini preživjeli muški član osmanlijske dinastije, Ibrahim je bio otac tri buduća sultana: Mehmeda IV, Sulejmana II i Ahmeda II. Ometajući harem Kösem sultanija je dobila vlast, ali čak je i ona pala kao žrtva sultanske nemilosti i napustila je palaču.
Ibrahim je došao pod utjecaj konkubine koja je bila šarlatan Cinci Hoče, koji se pretvarao da liječi sultansku fizičku bolest. On se zajedno sa svojim saveznicima Silahdar Jusuf agom i Sultanzade Mehmed pašom obogatio na mitu i na kraju je uzurpirao dovoljno snage da osigura egzekuciju velikog vezira Kara Mustafe. Cinci Hoče je postao Kadiasker (visoki sudija) Anadolije, Jusuf aga je postao kapudan paša (visoki admiral) a Sultanzade Mehmed je postao veliki vezir.
Malteški gusarski brodovi su 1645. godine zaplijenili brod koji je prevozio hodočasnike u Meku. Razjareni sultan je odlučio da istrijebi sve kršćane u svom carstvu, ali pod pritiskom svojih ministara odlučio je da smanji broj rimokatoličkih sveštenika. Umjesto toga, svi kršćanski ambasadori su stavljeni u kućni pritvor. Budući da su gusari pristali na Kretu, kapudan Jusuf paša je ohrabrio Ibrahima da napadne otok. Ovo je bio početak dugog rata sa Venecijom, koji je trajao 24 godine; Kreta nije u potpunosti potpala pod osmanlijsku dominaciju do 1669. godine. Uprkos padu La Serenissime, venecijanski brodovi su ostvarili pobjede u Egejskom moru, zauzimajući Tenedos (1646. godine) i blokirajući Dardanele. Kapudan Jusuf je imao privremeni uspjeh osvajajući Caneu, započevši ljubomorno rivalstvo sa velikim vezirom koje je dovelo do njegove egzekucije u januaru 1646. godine i uklanjanja velikog vezira u decembru 1645. godine.
Sa svojim saradnicima na vlasti, Ibrahimova ekstravagantna tendencija je bila neprovjerena. Podigao je osam konkubina u haseki (kraljevske supruge) dajući im bogatstvo i zemljišta. Nakon što se zakonski oženio konkubinom Telli, naredio je da joj se da palača velikog vezira Ibrahima.
Depozicija i egzekucija
Venecijanska blokada Dardanela stvorila je oskudicu u glavnom gradu i nametanje teških poreza kako bi se nastavio rat. 1647. godine veliki vezir Salih paša, Kösem sultanija i šejhulislam Abdurrahim efendija bezuspješno su pokušavali svrgnuti sultana i zamijeniti ga jednim od njegovih sinova. Salih paša je pogubljen a Kösem sultanija je protjerana iz harema.
Naredne godine su se janičari pobunili. 8. augusta 1648. godine korumpirani veliki vezir Ahmed paša je zadavljen i iskidan na komade od ljute gomile, čime je dobio posmrtni nadimak "Hezarpare" ("hiljadu komada"). Istog dana, Ibrahimu je oduzeta titula i zatvoren je u Topkapi palaču. Kösem sultanija je dala saglasnost za oduzimanje titule sinu rekavši: "Na kraju nećemo ostati ni vi ni mi u životu. Čitavo društvo je u ruševinama. Neka se ukloni odmah sa trona."
Ibrahimov sedmogodišnji sin Mehmed je postao sultan. Novi veliki vezir Sofu Mehmed paša izdao je peticiju šejhulislamu za fetvu kako bi sankcionisao Ibrahima. To je bilo odobreno, s porukom "ako postoje dvojica halifa, jedan od njih mora biti ubijen". Kösem sultanija je dala svoj pristanak. Ibrahim je ubijen 18. augusta 1648. godine ispred svoje palate. On je postao drugi sultan koji je ubijen u historiji Osmanlijskog Carstva.
Postoji apokrifna priča u kojoj se šejhulislam pridružio pobuni zbog Ibrahimove čuvene odluke da se udavi svih 280 članova njegovog harema, ali je samo jedna Ibrahimova konkubina preživjela. To je bila Turhan Hatice, koja je bila odgovorna tri godine kasnije za egzekuciju Kösem sultanije (tada je sultan bio Turhanin sin Mehmed IV). Ova priča je vjerovatno kružila nakon puča kako bi se ocrnilo Ibrahimovo ime.
Lični život
Ibrahimove najistaknutije konkubine bile su Ukrajinka Turhan Hatice (majka Mehmeda IV), Saliha Dilasub (majka Sulejmana II) i Hatice Muazzez sultanija (majka Ahmeda II).
U jednom trenutku Ibrahim je davao veliku naklonost novorođenčetu jedne robinje. Turhan, Mehmedova majka, bila je izuzetno ljubomorna i osjećala je bijes prema Ibrahimu, koji je upao u bijes i uhvatio Mehmeda iz Turhanine ruke i bacio ga u bazen. Mehmed bi se udavio da ga nije sluga spasio. On je ostao sa stalnim ožiljkom na čelu.
Izbori u Bosni i Hercegovini
Izbori u Bosni i Hercegovini su demokratski i slobodni izbori koji se održavaju svake četvrte godine počevši od novembra 1990. godine, koji se smatraju i prvim slobodnim višepartijskim izborima. Ciklusi održavanja lokalnih i općih izbora su sa razmakom od dvije godine.
Na državnom nivou, Bosna i Hercegovina glasa za rotirajuće Predsjedništvo Bosne i Hercegovine i Parlamentarnu skupštinu BiH. Predsjedništvo se bira u dvije izborne jedinice koje se odnose na tri glavne etničke grupe (Federacija BiH - Bošnjaci i Hrvati, Republika Srpska - Srbi) na četverogodišnji mandat, a pobjednik je onaj sa najviše glasova iz etničke grupe. Redoslijed rotiranja ide po broju najviše osvojenih glasova. Parlamentarna skupština ima dva doma. Predstavnički dom ima 42 člana, izabranih na četverogodišnji mandat proporcionalnom zastupljenošću u svakoj glavnoj etničkoj grupi. Dom naroda ima 15 članova, koje imenuju parlamenti dva entiteta. Bosna i Hercegovina ima višestranački sistem, s brojnim političkim strankama u kojima niti jedna stranka nema šanse dobiti vlast sama, a stranke moraju međusobno surađivati na formiranju koalicijskih vlada. Svaka etnička grupa ima svoju dominantnu političku stranku.
Prvi slobodni izbori 1990.
Na prvim slobodnim izborima u novembru 1990. godine pobijedila je tzv. antikomunistička koalicija sastavljena od Stranke demokratske akcije (SDA), Srpske demokratske stranke (SDS) i Hrvatske demokratske zajednice BiH (HDZ BiH).
Nacionalne stranke su u republičkom Parlamentu osvojile ukupno 84% poslaničkih mandata. SDA je osvojio 35,85% mandata (86 poslanika), SDS 30% mandata - 72 poslanika, a HDZ 18,35% mandata - 44 poslanika, dok je sedam ostalih parlamentarnih stranaka osvojilo 15,8% mandata - 24 poslanika. U Vijeću opština tri nacionalne stranke osvojile su čak 95% poslaničkih mjesta, a u Vijeću građana 75%.
Od sedam izbornih jedinica u četiri s većinskim bošnjačkim stanovništvom pobijedio je SDA (Sarajevo, Tuzla, Zenica, Bihać), u dvije izborne jedinice s većinskim srpskim stanovništvom pobijedio je SDS (Banja Luka i Doboj), a u izbornoj jedinici s većinskim hrvatskim stanovništvom pobijedio je HDZ (Mostar).
Lokalni izbori u Bosni i Hercegovini 1997.
Prvi lokalni izbori u Bosni i Hercegovini su održani 13. i 14. septembra 1997. godine.
Lokalni izbori u Bosni i Hercegovini 2000.
Lokalni izbori u Bosni i Hercegovini su održani 20. aprila 2000. godine.
Lokalni izbori u Bosni i Hercegovini 2004.
Lokalni izbori u Bosni i Hercegovini su održani 9. novembra, 2004. godine.
Lokalni izbori u Bosni i Hercegovini 2008.
Lokalni izbori u Bosni i Hercegovini su održani 5. oktobra, 2008. godine.
Lokalni izbori u Bosni i Hercegovini 2012.
Lokalni izbori u Bosni i Hercegovini su održani 7. oktobra, 2012. godine.
Lokalni izbori u Bosni i Hercegovini 2016.
Lokalni izbori u Bosni i Hercegovini su se održali 2. oktobra, 2016. godine.
Lokalni izbori u Bosni i Hercegovini 2020.
Lokalni izbori u Bosni i Hercegovini su se održali 15. novembra, 2020. godine.
Opći izbori u Bosni i Hercegovini 1996.
Prvi opći predsjednički i parlamentarni izbori u Bosni Hercegovini su održani 14. septembra 1996.
Ustavom Bosne i Hercegovine mandat prvih izbora je 2 godine, a nakon toga po 4 godine.
Opći izbori u Bosni i Hercegovini 1998.
Opći predsjednički i parlamentarni izbori u Bosni Hercegovini su održani 12. - 13. septembra 1998.
Opći izbori u Bosni i Hercegovini 2002.
Opći predsjednički i parlamentarni izbori u Bosni Hercegovini su održani 5. oktobra 2002.
Opći izbori u Bosni i Hercegovini 2006.
Opći predsjednički i parlamentarni izbori u Bosni Hercegovini su održani 1. oktobra 2006.
Opći izbori u Bosni i Hercegovini 2010.
Opći predsjednički i parlamentarni izbori u Bosni Hercegovini su održani 3. oktobra 2010.
Osman III
Osman III (osmanlijski turski: عثمان ثالث‎, Osmān-i sālis;‎ 2. januar 1699. - 30. oktobar 1757.) je bio sultan Osmanlijskog Carstva od 1754. do 1757. godine.
Izbori u Bosni i Hercegovini
Opći izbori u Bosni i Hercegovini 2018.
Opći predsjednički i parlamentarni izbori u Bosni Hercegovini su održani 7. oktobra 2018.
Osman III
Biografija
Osman III postaje sultan nakon smrti svoga brata Mahmuda I 13. decembra 1754. godine. Došavši na vlast u poodmakloj dobi za vladare Turskog carstva niko nije očekivao da će dugo vladati. Takvo opravdano mišljenje se ispunjava nakon manje od 3 godine.
Pošto je bio ženomrzac on umire bez djece prepuštajući vlast Mustafi III sinu Ahmeda III.
Međugorje
Međugorje je naseljeno mjesto u općini Čitluk, Bosna i Hercegovina.
NGC 6049
NGC 6049 je zvijezda i nalazi se u sazviježđu Zmija. Prvo otkriće je napravio John Frederick William Herschel 24. aprila 1830. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 1588
NGC 1588 (također poznat kao MCG 0-12-37, PGC 15340 i UGC 3064) je eliptična galaksija koja je udaljena oko 161 miliona sg od Zemlje i nalazi se u sazviježđu Bik. Najveći prečnik je 1,10 (52 hiljade sg) a najmanji 0,6 uglovnih minuta (28 hiljada sg). Prvo otkriće je napravio John Frederick William Herschel 19. decembra 1783. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 806-2
NGC 806-2 (također poznat kao MCG -2-6-21 i PGC 3100716) je spiralna galaksija koja je udaljena oko 176 miliona sg od Zemlje i nalazi se u sazviježđu Kit. Najveći prečnik je 0,40 (21 hiljada sg) a najmanji 0,2 uglovnih minuta (10 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Agent tajne sile
Agent tajne sile je šesti studijski album rock grupe Zabranjeno pušenje objavljen u junu 1999. godine u izdanjima Dancing Beara, TLN-Europa, RENOME-a, Nimfa Sounda i Active Timea.
Spisak pjesama
Izvor: Discogs
Izvođači i saradnici
Preneseno s omota albuma.
Zabranjeno pušenje
Gostujući muzičari
Produkcija
Dizajn
Mustafa II
Mustafa II (osmanlijski turski: مصطفى ثانى Muṣṭafā-yi sānī; 6. februar 1664 – 28. decembar 1703) bio je sultan Osmanlijskog Carstva od 1695. do 1703. kad je abdicirao u korist svog brata Ahmeda III. Rođen je u palati Edirne kao sin sultana Mehmeda IV i sultanije Emetulah Rabije Gulnush, koja je bila grčko kritskog porijekla pod imenom Evemia. Njegova vladavina se smatra najgorom vladavinom jednog sultana u Osmanlijskoj historiji.
Vladavina
Došao je na vlast 1695. godine u jeku Velikog turskog rata koji je počeo 1683. godine. Nakon neuspješne druge opsade Beča 1683. godine, Sveta liga je zauzela velike dijelove Osmanlijskog Carstva u Evropi. Habsburška vojska je došla do Niša u današnjoj Srbiji. Sultan Mustafa II je odlučio da povrati izgubljene teritorije tako što će lično komandovati vojskom. Osmanlijska mornarica je ponovo osvojila ostrvo Hios nakon pobjeda nad Mletačkom flotom u bici kod ostrva Oinouses i bici kod ostrva Hios u februaru 1695. godine.
U junu 1695. godine, Mustafa II je napustio Edirne u svojoj prvoj vojnoj kampanji protiv Habsburške monarhije. Do septembra 1695. godine osvojio je teritorije do grada Lipova. Dana 18. septembra 1695. godine Mletačka mornarica je ponovo poražena u pomorskoj bici kod Zejtinburna. Nekoliko dana kasnije, Habsburška vojska je poražena u bici kod Lugosa. U međuvremenu osmanlijska tvrđava na Azovu se uspješno odbranila od napada ruskih snaga.
NIN-ova nagrada
NIN-ova nagrada prestižna je književna nagrada sedmičnika NIN iz Beograda. Prvi je put dodijeljena 1954, a dobio ju je Dobrica Ćosić za roman Koreni. On je bio laureat i 1961. za roman Deobe. Nije dodijeljena samo 1959, kada je napravljen presedan radi stimuliranja kvaliteta. Bez nagrade je tada ostao Miodrag Bulatović s romanom Crveni petao leti prema nebu. NIN-ovu nagradu vratili su Danilo Kiš, nagrađen 1972. za Peščanik, i Milisav Savić, koji je to priznanje dobio 1991. za Hleb i strah.
Mustafa II
Vladavina
Vodio je tursku vojsku u Austrijskom ratu gdje u bitki on biva potpuno potučen 1697. godine. U potpunoj melanholiji nakon tog katastrofalnog poraza on počinje sa svim neprijateljima zaključivati mir bez obzira na cijenu i posljedice.
Mirovnim sporazumom Austrija dobija Ugarsku, Slavoniju i Vojvodinu, Venecija Moreu i dio Dalmacije, Poljska dio teritorija izgubljen od Turaka u XVII. vijeku, a Rusija izlazak na Crno more.
Razočaran od svega, Mustafa II abdicira 1703. godine u korist brata Ahmeda III.
Jodie Foster
Alicia Christian ("Jodie") Foster američka je glumica, režiserka, filmska producentica i dvostruka dobitnica Oscara.
Dragunja Donja
Dragunja Donja je naseljeno mjesto u gradu Tuzli, Bosna i Hercegovina.
Geografija
Naselje Dragunja Donja je smješteno nedaleko od Majevice, udaljeno od Tuzle oko 25 km i Srebrenika 19 km. Susjedna naseljana mjesta su Dragunja Gornja, Osoje, Obodnica Donja.
UAP1
UDP-N-acetilheksozamin pirofosforilaza je enzim koji je kod ljudi  kodiran genom UAP1 sa hromosoma 1.
Aminokiselinska sekvenca
Dužina polipeptidnog lanca je 522  aminokiseline, a molekulska težina  58.769 Da.
Elizabeta Pjast
Elizabeta Pjast je bila banica Bosne kao treća supruga bana Stjepana II.
Elizabeta je bila kćerka kujavskog vojvode Kazimira II Pjasta. Ime njene majke nije poznato. Pripadala je dinastiji Pjast koja je vladalaPoljskim kraljevstvom.
Brak između Elizabete i Stjepana, koji je već bio dva puta oženjen (ortenburškom groficom i bugarskom carevnom), aranžirao je Karlo I Robert, kralj Ugarske, 1323. godine. Elizabeta je bila imenjakinja i rodica Karlove supruge, kraljice Elizabete, a Karlo I Robert je želio ovim brakom steći veću kontrolu nad Stjepanom. Kao vjenčani dar, Stjepan je od Karla Roberta dobio zapadne zemlje koje je prethodno kontrolisao Mladen I Šubić Bribirski.
Brak je bio ozakonjen 1339. godine. Do tada je Stjepanov brak s kćerkom nekog bugarskog cara još bio smatran validnim. Od njene djece, preživjele su dvije kćerke:
Banica Elizabeta je umrla za vrijeme života svoga muža. Dominik Mandić vjeruje da je sahranjena u Bobovcu, u istoj grobnici kao i njen suprug Stjepan, Stjepanov brat Vladislav i Vladislavova supruga Jelena.
Zastava M92
Zastava M92 je karabin kalibra 7,62 mm kojeg je razvila i proizvela srbijanska fabrika oružja Zastava Oružje, Kragujevac.
Izrada cijevi bazirana je na tehnologiji hladnog kovanja. Preklopivi kundak, koji jednostavno i brzo mijenja položaj, daje mogućnost korištenja oružja u mnogim jedinicama vojske i policije. Zbog mnogih ergonomskih rješenja oružje ima blag trzaj, malu masu i vrlo je kompaktno.
Alanis Morissette
Alanis Nadine Morissette (Ottawa, 1. juni 1974. -) je kanadsko–američka pjevačica, pisac pjesama, te, povremeno, i filmska glumica. Udata je za kanadskog pjevača Maria Treadwaya.
Njen međunarodni debitantski album, Jagged Little Pill (1995. godine) postao je jedan od najuspješnijih albuma svih vremena, a procijenjeno je da je prodan u trideset miliona primjeraka širom svijeta. Slijedila su još tri studijska albuma – Supposed Former Infatuation Junkie (1998. godine), Under Rug Swept (2002. godine) i So-Called Chaos (2004. godine), iako nijedan nije postigao isti uspjeh kao Jagged Little Pill.
Rani život
Alanis Morissette rođena je u Ottawi, Ontario, Kanada, kao kćer učitelja Alana i Georgine Morissette - otac je Kanađanin, mama Mađarica. Ima starijeg brata, Chada i brata blizanca Wadea. Između treće i šeste godine živjeli su s roditeljima u Njemačkoj.
Morissette je pokazivala ljubav prema pjevanju i pisanju pjesama vrlo rano. Kada je imala 9 godina, napisala je prvu pjesmu. Novcem sačuvanim od gostovanja u dječjoj TV-emisiji You Can't Do That On Television, Morissette je izdala indie singl Fate Stay With Me s B-stranom Find The Right Man.
U New York-u, Morissette se prijavila na Star Search, popularnom takmičenju za američke talente. Otišla je u Los Angeles kako bi se pojavila u emisiji, ali izgubila je nakon prvog kruga.
Alanis i Now Is the Time
1990. godine, Alanis potpisuje ugovor s MCA Records i objavljuje debitantski album – Alanis (1991. godine) – s producenticom Leslie Howe. U to vrijeme, Morissette se kreditirala jednostavno kao 'Alanis', kako bi se izbjegla moguća zabuna za kanadskog kolegu Alannah Myles. Album je dosegao dvostruku platinastu nakladu, a prvi singl, Too Hot, dostigao je Top 10 kanadskih top ljestvica. Slijedeći singlovi bili su Feel Your Love, Walk Away i Plastic.
Preseljenje u Los Angeles
1993. godine, Alanis se preselila iz rodnog grada Ottawe u Toronto. Živeći sama prvi put u životu, Alanis se susrela s društvom pisaca pjesama, ali rezultati su je rezultati frustrilali. Posjet Nashvillu nekoliko mjeseci kasnije također se pokazao neplodnim.
Ballard i Morissette snimali su pjesme za Jagged Little Pill doslovno dok su bile pisane. Prema Alanis, Ballard je bio prvi saradnik koji ju je ohrabrivao da izrazi emocije potpuno i bez straha ili srama. Kao rezultat, Alanis je bez zadrške dijelila sve, od svoje poletne ljubavi za životom u 'You Learn, preko tople zaluđenosti u 'Head Over Feet', do najmračnije, najbezobzirnije fantazije za osvetom u 'You Oughta Know'. Alanis je crpila inspiraciju za pjesme u potpunosti iz osobnih iskustava. Do proljeća 1995. godine, Alanis potpisuje ugovor s Maverick Records.
Jagged Little Pill razdoblje (1995.–1998.)
1995. godine, s dvadeset i jednom godinom, Alanis je objavila prvi međunarodni album, Jagged Little Pill. S obzirom na to da su očekivanja od albuma bila izrazito mala, njen menadžer i dugogodišnji prijatelj Scott Welsh kasnije je priznao da nije očekivao da će se album prodati u više od 250.000 primjeraka. Album je debitirao na broju 118 Billboardove 200 ljestvice.
Međutim, stvari su se brzo promijenile kada je DJ iz Los Angelesa sa uticajne radio postaje naišao na 'You Oughta Know' i počeo je puštati non-stop. Pjesma je odmah zaprimila pažnju te se video spot počeo jako često vrtjeti na MTV-u. Slušatelji su bili šokirani i oduševljeni njenim pristupom i stavovima, rijetkima za žene umjetnice u to vrijeme.
Dok je 'You Oughta Know' bio hit, grupa hit singlova koji su slijedili zapravo su poslali Jagged Little Pill na svoj fantastični uspon prema vrhu. Nakon 'Hand in My Pocket', treći singl, 'Ironic' postao je najveći hit Alanis Morissette. Doduše, primila je velike kritike zbog teksta, kada je postalo očito da se mnoge situacije koje je Alanis opisala zapravo ne mogu kategorizirati kao ironične. Irski komičar Ed Bryne je zapravo temeljio veći dio svoga stand-up komičarskog nastupa ističući nedostatak ironije u pjesmi. 'You Learn' i 'Head Over Feet', četvrti i peti singl, zadržali su Jagged Little Pill na Billboard Top 20 ljestvicama više od godinu dana.
Jagged Little Pill postigao je fenomenalan uspjeh. Prodao se u 16 miliona primjeraka samo u Sjedinjenim Američkim Državama, a u preko 30 miliona primjeraka širom svijeta – singlovi s albuma zauzele su mjesto među najprepoznatljivijim pjesmama desetljeća.
Morissette su neki proglašavali 'lutkom muzičke industrije'. Napadana je zbog saradnje s Glenom Ballardom, zbog njegove navodne reputacije po stvaranju imidža, iako je Alanis sama stvorila sve tekstove pjesama za Jagged Little Pill i većinu muzike za isti, a i takva vrsta saradnje nije bila neobična za solo muzičare u to vrijeme.
Unatoč svemu, album je nominiran za šest Grammy nagrada. Na dodjeli 1996. godine, Alanis je izvela 'You Oughta Know', međutim bez ljutnje, ostavljajući samo prizvuk tuge i kajanja. Te večeri, Alanis je osvojila nagrade za Album of the Year, Best Female Rock Vocal Performance, Best Rock Song i Best Rock Album.
Kasnije te godine, Morissette je krenula na osamaestomjesečnu svjetsku turneju promovirajući Jagged Little Pill, počevši od malih klubova da bi završila ogromnim koncertima. Na cijelu turneju osvrnula se DVD-om Jagged Little Pill Live.
Supposed Former Infatuation Junkie razdoblje (1998.–2002.)
1998. godine, Alanis snima 'Uninvited', pjesmu kao soundtrack filma 'City of Angels'. Pjesma nikada nije službeno objavljena kao singl, ali je vrlo često emitirana na radio stanicama.
Kasnije te godine, Morissette objavljuje Supposed Former Infatuation Junkie, još jednom u saradnji s Glenom Ballardom. Ljubitelji i kritičari nisu bili spremni za ovaj novi pristup pisanju pjesama, jer je većina pjesama, uključujući 'The Couch' i 'Unsent' prkosila tradicionalnim oblicima.
Nakon objavljivanja, album se počeo prodavati iznimno dobro. Izdavač se nadao prodaji milion primjeraka odmah po objavljivanju. Prodao se upola toliko. Bilo kako bilo, album je debitirao kao broj 1 na Billboard 200 ljestvici, obarajući rekord po broju prodanih albuma jedne žene u samo sedmicu dana (469.000 primjeraka, kasnije je taj rekord oborio album Britney Spears 'Oops!... I Did It Again'). Kao nasljednik Jagged Little Pilla, Supposed Former Infatuation Junkie zadržao se znatno kraće na ljestvicama. Njegovi rječiti, osobni tekstovi odbili su mnoge ljubitelje i nakon samo 28 sedmica, sišao s Billboarda 200, s 2.6 miliona prodanih primjeraka. Širom svijeta, ukupno se prodao u oko 7 miliona primjeraka. Kritike su bile uglavnom pozitivne, uključujući ocjenu od četiri zvjezdice slavnog časopisa Rolling Stone. 1999., pjesma 'Uninvited' osvojila je dvije Grammy nagrade za Best Rock Song i Best Female Rock Vocal Performance. Prvi singl, 'Thank U', bio je također nominiran za Grammy u kategoriji Best Female Pop Vocal Performance. Video spot za ovu pjesmu, u kojem se Alanis pojavljuje gola, stvorio je ozračje blage kontroverzije. Te iste godine, Morissette objavljuje unplugged live (akustični) album 'MTV Unplugged'.
1999. godine, Alanis Morissette proširuje područje djelovanje počevši se baviti glumom. Pojavila se u ulozi Boga u filmu Kevin Smith-a 'Dogma'. Smith, koji tvrdi da je veliki ljubitelj Alanis, zamolio je nekoliko puta da učestvuje u filmu. Morala je odbiti glavnu žensku ulogu, i u trenutku kada joj je raspored dopustio da učestvuju u filmu, jedina slobodna uloga bila je ona Boga – bez govornih rola, tj. samo pojava na kraju filma.
Također se pojavila u hit-komediji Sex and the City (Seks i Grad), te Curb Your Enthusiasm, a i igrala jednu od glavnih uloga u predstavi Eve Ensler The Vagina Monologues (Vaginini Monolozi).
Under Rug Swept razdoblje (2002.–2004.)
2002. godine, nakon četiri godine odsutnosti, Alanis Morissette objavila je treći međunarodni studijski album 'Under Rug Swept', bez primjetne odsutnosti saradnika na Jagged Little Pillu i Supposed Former Infatuation Junkie, Glena Ballarda. Prvi put, Alanis je preuzela ulogu i pisca pjesama i producenta. Album je lansirao hit singl 'Hands Clean', dok je debitirao kao broj jedan na Billboard 200 ljestvici, s prodajom 215.000 primjeraka prvu sedmicu. Under Rug Swept će eventualno doseći milion prodanih primjeraka u Sjedinjenim Američkim državama, iako je samo pjesma 'Hands Clean' dobila značajno mjesto na radio i TV stanicama. Grammy nagrade zaobišle su album, ali je Alanis osvojila još jednu Juno nagradu za producenticu godine.
U decembru 2002. godine, Alanis objavljuje CD/DVD kombinaciju 'Feast on Scraps', u koju su uključeni nastupi uživo i osam prethodno neobjavljenih pjesama nastalih na snimanju albuma Under Rug Swept. Album je opet nominiran za Juno nagrade, kategorija Music DVD of the Year.
U novembru 2003. godine, Alanis se pojavljuje u Broadwayskoj predstavi 'The Exonerated' u ulozi Sunny Jacobs, osuđenice na smrt oslobođene nakon što se pojavio dokaz da nije počinila zločin.
So-Called Chaos razdoblje (2004.)
Maj 2004. godine donosi novi album, njen četvrti međunarodni studijski, 'So-Called Chaos'. Dok Alanis nosi sve zasluge za pisanje pjesama, ovaj put koproducenti bili su Tim Thorney i John Shanks. S prodajom u 115.000 primjeraka u prvoj sedmici, debitirao je kao broj pet na Billboard 200 ljestvici uz općenito pozitivne kritike. Prvi singl, 'Everything', objavljen je u martu 2004. godine. Kako bi se izbjegao cenzorski 'beep' u prvom stihu pjesme, u radio i TV verzijama pjesme riječ 'asshole' promijenjena je u 'nightmare'. Same radio i video verzije pjesme također su promijenjene izbacivanjem nekih stihova iz albumske verzije. Još dva singla, 'Out is Through' i 'Eight Easy Steps' uslijedili su uskoro ali nijedan nije dosegnuo uspjeh pjesme 'Everything', iako je dance mix 'Eight Easy Steps' u prvih 10 na US dance music charts. U junu 2004, Alanis je objavila zaruke s glumcem Ryanom Reynoldsom. Glumačkoj karijeri u srpnju dodaje ulogu u Cole Porter biografskom filmu De-Lovely, u kojem je izvela pjesmu 'Let's Do It, Let's Fall in Love' i imala kratku glumačku ulogu anonimne pozorišne glumice. Snimak pjesme objavljen je na soundtracku filma i na The Collection.
Jagged Little Pill:Acoustic i The Collection razdoblje (2005.)
11. februara 2005. godine Alanis postaje naturalizirani građanin SAD-a još uvijek zadržavajući kanadsko državljanstvo. Sebe smatra kanadsko-amerikankom.
Kako bi obilježila desetgodišnjicu Jagged Little Pilla, Alanis objavljuje studijsku akustičnu verziju 13. juna 2005. pod nazivom 'Jagged Little Pill Acoustic'. CNN izvještava da će album biti ekskluzivno pušten u prodaju preko lanca trgovina Starbucks, a ekskluziva bi trajala šest sedmica. Taj potez izazvao je dosta kontroverze, čak su i kompanije kao HMV u Kanadi iz protesta maknule cijeli katalog Alanis Morissette iz ponude za vrijeme trajanja ekskluzive. Album se prodao u oko 310.000 primjeraka, nakon šest sedmica prodaja je normalno nastavljena u svim ostalim dućanima, s tim da su uključene stvari koje originalno nisu ponuđene u verziji za Starbucks. Alanis je popratila ovaj album dvomjesečnom turnejom u ljeto 2005. godine, svirajući u manjim, intimnijim okruženjima.
14. oktobra, Alanis objavljuje obradu Seal-ove pjesme 'Crazy' iz 1991. godine kao prvi singl s albuma najvećih hitova, Alanis Morissette: The Collection. Pjesma je došla na 11. poziciju Billboard Top 40 ljestvice do 5. decembra.
The Collection je objavljen 15. novrembra 2005. godine, uslijedila je ograničeno izdanje albuma 6. decembra. Ograničeno izdanje DVDa uključivalo je dokumentarni film s dva prethodno neobjavljena video spota za pjesme iz 1996. godine, 'Can't Not' i 'King of Intimation' (obje s turneje 'Can't Not'). Pjesma Can't Not kasnije se pojavila u nešto drukčijoj verziji na Supposed Former Infatuation Junkie. DVD također uključuje isječak od 90 sekundi neobjavljenog video spota za pjesmu 'Joining You'.
U nekoliko članaka je rečeno (uključujući Alanis samu) da je novi album u izradi i očekuje se da će biti objavljen tokom 2006. Nagađa se da će zvuk biti malo 'egzotičniji'.
Perdika
Perdika ( oko 365. p. n. e.-321. p. n. e. ), makedonski general Aleksandra III. Velikog. Nakon Aleksandrove smrti 323. p. n. e. postao je vrhovni vojni zapovjednik i glavni regent carstva ali je ubijen od vlastitih vojnika.
Rasa
mini|desno|180px|Mapa svijeta prema boji kože autohtonog [[stanovništvo|stanovništva]] mini|desno|180px|Distribucija standardnih nijansi boje kože u recentnom čovječanstvu Rasa, u općebiološkom smislu, je taksonomska kategorija između (nižeg) varijeteta (varietas) i (hijerarhijski više) podvrste (subspecies). U opisu infraspekcijske promjenljivosti, to je kategorija zoološke nomenklature, dok u botanici odgovarajući rang ima sorta.
Perdika
Perdika se u Aleksandrovoj vojsci prvi put istaknuo 335. p. n. e. pri osvajanju Tebe. Od 334. p. n. e. zapovjednik je vojnog odreda od 1500 ljudi. 324. p. n. e. postao je Aleksandrov zamjenik.
Rasa
Rasa je društveni koncept koji se primjenjuje za kategorizaciju ljudi u velike i različite populacije ili grupe po anatomskoj, kulturnoj, etničkoj, genetičkoj, geografskoj, historijskoj, jezičkoj, vjerskoj, i / ili socijalnoj osobenosti, koji također ima i biološku podlogu. Ovaj naziv se najprije koristio za govornike zajedničkog jezika, a zatim da označi nacionalnu pripadnost. U 17. stoljeću, ljudi su počeli koristiti ovaj naziv u smislu njihovog razlikovanja po vidljivim fizičkim osobinama. Takva upotreba hijerarhije bila je prikladnija za različite etničke grupe. Počev od 19. stoljeća, izraz se često koristi u taksonomskom smislu za označavanje genetičke različitosti ljudskih vrsta na osnovi fenotipskih, a nekad i genotipskih svojstava.
Društvene koncepcije i grupiranje rasa varirale su tokom vremena, uključujući "folk taksonomiju" koja definira "osnovne vrste“ pojedinaca na osnovu shvatanja njihovih osobina. Biološki esencijalizam naučnici smatraju zastarjelim i općenito obeshrabruju rasna objašnjenja za grupno razlikovanje po fizičkim i etološkim osobinama. Iako postoji široka suglasnost naučne zajednice da su esencijalistički i tipološki koncepti rase neodrživi, naučnici širom svijeta i dalje nastavljaju takvu utrku na širokoj lepezi različitih načina, od kojih neke imaju i esencijalističke implikacije. Dok neki istraživači ponekad koriste koncept rase da opišu razlike između nejasnih skupova osobina, drugi ukazuju na to da se ideja rase često koristi u naivnom ili pojednostavljenom značenju. Na osnovu toga tvrde da u svekolikoj ljudskoj populaciji rasa nema taksonomski značaj, ukazujući da svi ljudi dijele 99,5% genofonda. Neki naučnici smatraju da ta tvrdnja ne stoji sama po sebi jer ljudi i čimpanze također dijele 98.7% genofonda.
Perdika
Nakon Aleksandrove smrti 323. p. n. e. Perdika postaje vrhovni vojni zapovjednik. Podržao je prijedlog makedonske aristokracije da se kraljem imenuje Filip III. Aridej, Aleksandrov maloumni polubrat. Kada je Roksana rodila sina, on je priznat za suvladara kao Aleksandar IV. Makedonski. Sva vlast je zapravo bila u rukama vojske. Perdika je bio za jedinstvo carstva u kojem bi on bio vrhovni regent.
Rasa
Od druge polovine 20. stoljeća, razmimoilaženja u ideologijama i teorijama koje su se zasnivale na bioantropološkim i fiziološkim istraživanjima 19. stoljeća dovela je do takmičenja u upotrebi riječi, koje samo po sebi postaje problematično. Iako se još uvijek koristi u mnogim kontekstima, rasa se često zamijenjuje drugim riječima koje su manje dvosmislene i nisu nabijene emocijama, kao što su populacija, etnička grupa ili zajednica, ovisno o kontekstu.
Ljudske rase
Ljudske rase je naziv koji se koristi da bi se pojam stanovništvo (populacija) razlikovao od pojma čovjek. Iako se biološki pojam rasa ne odnosi isključivo na populacijsku bioraznolikost Homo sapiensa. Prema "klasičnom" konceptu "rase", kao najuobičajenija rasna obilježja su uzimane najuočljivije morfološke osobine, kao što su boja kože, boja očiju, boja kose i forma kose, te fizionomija lica, stas, tjelesna konstitucija i druga markantna svojstva, koja su u promatranoj populaciji češće uočljiva nego kod ostalih. Savremeni koncept "rase" počiva na uporednim analizama genetičke strukture populacije, kao što su genetičko grupisanje i "međurasne razlike", te posmatra sve ostale međupopulacijske.
Perdika
Da bi smirio ostale generale, dodijelio im je pojedina područja carstva da vladaju kao satrapi, a regenstvo podijelio sa Kraterom i Antipaterom. Ostali generali su Perdikine poteze, međutim, shvatili kao signal da ovaj ima namjeru sa vremenom sam zavladati kao kralj. Antigon je odbio da služi u vojsci pod zapovjedništvom Perdike i pobjegao u Makedoniju da nagovori Antipatera kako Perdiku treba uništiti. Ubrzo se stvara koalicija protiv Perdike koju čine Antigon, Antipater, Krater i Ptolemej.